cyanic-selkie/wikianc huggingface dataset:
Venezuela
Politikk og administrasjon
I desember 2005 stemte omkring 20 % av de stemmeberettigede i Venezuela under valget av ny nasjonalforsamling, Asamblea Nacional. Opposisjonen i landet boikottet valget som følge av stor mistillit til hvordan tidligere valg har foregått. Dette førte til at Chávez' parti MVR, og de partiene som støtter han, fikk alle plassene i La Asamblea. Mange mener at den lave valgdeltakelsen gjør at valget ikke kan regnes som legitimt. Chavez-tilhengere viser i denne sammenheng til at valg til nasjonalforsamlingen tradisjonelt har hatt svært lav deltakelse i Venezuela, sammenliknet med presidentvalg. I 1998 fikk for eksempel sentrumspartiet Accion Democractica kontroll over kongressen med stemmene fra bare 11,24 % av landets stemmeberettigede uten at det i nevneverdig grad ble stilt spørsmål ved valgets legitimitet.
Chávez vant på ny presidentvalget i desember 2006 foran Manuel Rosales. I februar 2007 ble «La Ley Habilitante» gjennomført. Dette betyr at nasjonalforsamlingen har gitt fra seg makten sin til Chávez i 18 måneder innenfor en rekke bestemte lovområder. Denne typen fullmakter er vanlige i land med presidentbasert demokrati og har blitt brukt blant annet i USA («Fast Track»-lovene) og i Peru hvor Alan Garcia nylig fikk utvidede fullmakter innenfor 9 spesifiserte områder. Liknende fullmakter har blitt gitt Hugo Chavez og tidligere presidenter ved flere anledninger. Alle lover som vedtas i Venezuela kan bli tatt opp til folkeavstemning dersom 5 % av de stemmeberettigede krever det.
Etter at Chávez døde i 2013 overtok Nicolas Maduro som landets president. Han står Chávez nær politisk. Det er en utbredt oppfatning at landet etter hans overtakelse har gått i en stadig mer diktatorisk retning, kombinert med en økonomisk politikk som legger politisk lojalitet til Maduro til grunn for sitt virke.
I samsvar med sin tolkning av grunnlovens § 233 avla Juan Guaidó, i egenskap av majoritetsleder i parlamentet, ed på å virke som interimspresident den 15. januar 2019. Han ble anerkjent som landets president av 52 land, herunder de fleste NATO-landene og de fleste EU-landene. USA, Canada, Storbritannia, Danmark og Sverige er blant disse. FN regner fortsatt Maduro som Venezuelas president, det samme gjør blant annet Russland, Kina, Cuba, Sør-Afrika, Tyrkia og Norge. Norge anerkjenner fortsatt Maduro som president, men har sammen med 11 andre land valgt å uttrykke støtte til den venezuelanske nasjonalforsamlingen. Utenriksminister Ine Eriksen Søreide har begrunnet dette med at den norske regjeringen anerkjenner stater, ikke regimer.
Administrativ inndeling
Venezuela er inndelt i 23 delstater (estados), et hovedstadsdistrikt (Distrito Capital) og et føderalt område (Dependencia Federal):
Forsvars- og utenrikspolitikk
I april 2006 ankom de første MI-17-helikoptrene som Venezuela har kjøpt fra Russland. I alt skal 33 kamphelikoptre leveres.
I mai 2006 innførte USA et forbud mot eksport av våpen til landet. Avgjørelsen ble tatt på grunn av «manglende støtte til krigen mot terror». Dette fulgte opp en amerikansk stopp på en eksport av deler til F-16-fly fra Brasil i januar. Chavez reagerte på dette med å true med å kjøpe fly fra Russland eller Kina. Chavez truet også med å selge landets amerikanske jagerfly til Cuba eller Kina.
Sportsdans under Verdenslekene 2013
Sportsdans var en av øvelsene ved World Games 2013, og ble arrangert fra 26. til 28. juli 2013 ved Cañaveralejo Bull Fighting Ring i Cali i Colombia.
Venezuela
Forsvars- og utenrikspolitikk
Norsk presse har meldt at Venezuela leder an i et rustningskappløp i regionen. Venezuelas bruk av økonomiske midler til militær virksomhet har imidlertid gått ned både om man ser på relative tall (i forhold til BNP) og i absolutte tall siden Chavez kom til makten.
Våren 2007 ble det meldt i norsk og internasjonal presse at Venezuela planla et større kjøp av ubåter fra Russland. Venezuelanske myndigheter har imidlertid avvist meldingene.
Tidsregning
Omtrent som på Cuba pleier også venezuelanske dokumenter å bære "vanlige" årstall sammen med årstallene for "antall år siden uavhengigheten", "antall år siden føderasjonen" og "antall år siden den Bolivarianske revolusjonen". En dato skrives derfor offisielt "10. juni 2014 – 204°, 155° og 15°".
Næringsliv
Venezuela er svært økonomisk avhengig av petroleumssektoren, som står for om lag en tredjedel av BNP og 80 % av eksportinntektene. På begynnelsen av 2000-tallet gjorde ustabile innenriksforhold, med blant annet kuppforsøk, at økonomien ble svekket. Dette kulminerte i en to måneder lang streik i oljeindustrien ved årsskiftet 2002–03.
Landet er preget av store forskjeller i inntekt og av at store deler av befolkningen er fattig. Både Verdensbanken og Det nasjonale statistikkinstituttet (INE) er enige om at landet reduserte fattigdommen substansielt under Chavez, selv om man er uenig om nøyaktig hvor stor reduksjonen var målt i prosent. Verdensbanken uttalte i 2010 at «Venezuela har oppnådde betydelige forbedringer i sin kamp mot fattigdom». Siden 2014 har Venezuela vært i en alvorlig økonomisk krise som følge av fall i oljeprisen, som har utradert disse framskrittene. Verdensbanken estimerer at landets bruttonasjonalprodukt falt med 3,9 % i 2014, 6,2 % i 2015 , 16,5 % i 2016, 14,5 % i 2017 og 18 % i 2018. Landet har siden 2016 opplevd hyperinflasjon. I 2013 begynte fattigdommen å øke, og menneskerettighetsorganisasjonen PROVEA estimerte i 2015 at ved utgangen av året ville det være like mange fattige i Venezuela som når Chavez kom til makten. I februar 2018 viste en levekårsundersøkelse fra tre venezuelanske universiteter at 87 % av befolkningen levde i fattigdom (hvorav 56 % hadde blitt fattige etter 2014) og 61 % i ekstrem fattigdom.
Samfunn
Korrupsjonen og kriminaliteten har eksplodert i Venezuela under Chavez' styre. Caracas er nå verdens farligste by når det gjelder voldelig kriminalitet. Ifølge FNs statistikker er forekomsten av våpenrelaterte forbrytelser høyere her enn noe annet sted på planeten. Venezuela, med en befolkning på 26 millioner, har i gjennomsnitt rundt 10 000 drap hvert år, med 37 drap pr. 100 000 innbyggere. For å sammenligne har Norge rundt 40 drap pr. år, med en befolkning på over fem millioner. Det er således 50 ganger så stor sjanse for å bli myrdet i Venezuela som i Norge.
Kritikere anslår at en del av denne økte kriminaliteten skyldes Chavez' aggressive retorikk overfor de velstående; det oppfattes blant visse deler av befolkningen som at presidenten mener det er legitimt for fattige mennesker å livnære seg gjennom kriminalitet mot rike mennesker.
Massemedia
En ordning med pressestøtte til lokalbaserte og uavhengige medier har bidratt til flere lokale tv- og radiokanaler. Antallet tv-kanaler har økt fra 30 til 78 siden Chavez kom til makten og antallet radiokanaler har økt fra 368 til 617. Dette har gitt Hugo Chavez' flere støttespillere i media da mange av de nye kanalene stiller seg positive til regjeringens arbeid. Når det gjelder de riksdekkende tv- og radiokanalene dominerer imidlertid fortsatt opposisjonen.
Det finnes over hundre aviser i Venezuela. De fleste av disse står åpent i opposisjon til landets regjering, men styrken i kritikken kan variere.
Våren 2007 oppstod det konflikt i forbindelse med venezuelanske statens ikke-fornyelse av konsesjonen til den populære tv-kanalen RCTV til å sende på det nasjonale bakkenettet. Deler av opposisjonen oppfatter dette som et forsøk på sensur. Regjeringen viser til kanalens mange brudd på sendevilkårene, herunder aktiv deltakelse i statskuppet i 2002, manglende skattebetaling, visning av tobakksreklame, samt vold og pornografi mellom tidspunkt på døgnet når dette ikke er lov. President Chavez har også påstått at kanalen skal ha spredt homofobe holdninger. RCTV vil sende videre på kabel, i tillegg til at kanalen sender på Internett og satellitt.
Internasjonalt har en rekke organisasjoner reagert på beslutningen om å ikke fornye konsesjonen til RCTV. Amnesty international Reportere uten grenser og Human Rights Watch har reagert på avgjørelsen til myndighetene, og kaller det et brudd på ytringsfriheten.
Organisasjonen av amerikanske stater (OAS) sin generalsekretær har imidlertid uttalt at beslutningen ikke representerer noen trussel mot demokratiet i Venezuela « og flere presidenter i regionen, herunder Brasils president Luiz Ignacio Lula da Silva, har tatt beslutningen i forsvar. Lula betegnet beslutningen som en demokratisk handling. «The decision to not renew the license is just as democratic as giving it (the license). I don't know why there is any difference between two democratic acts», skal Lula ha sagt til den brasilianske storavisen Folha de Sao Paulo.
Tv-kanalen som tar over RCTVs gamle frekvens på bakkenettet heter TVes. Ifølge regjeringen skal dette være en offentlig tjeneste-kanal etter «europeisk modell», hvor alle kan sende inn programmer. Myndighetene har også uttalt at «vi ville ikke være så dumme at vi gjorde TVes til en kopi av [statskanalen] VTV» og understreket at den nye kanalen vil være pluralistisk og inkluderende.
Som en del av sin media-strategi har også regjeringen valgt å bygge ut gratis internettkaféer i fattigstrøk. Tilhengere av Hugo Chavez bruker gjerne dette som et eksempel på regjeringens demokratiske karakter, da mange undertrykkende regimer ser på Internett som en trussel.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Geostasjonær satellitt
En geostasjonær satellitt er en satellitt som går i geostasjonær bane i en høyde på 35 768 kilometer rett over ekvator, og sirkler om jorda i samme retning som jordrotasjonen (fra vest mot øst). Omløpstiden er ett siderisk døgn, 23 timer, 56 minutter og 4,1 sekunder (tiden jorda bruker på å rotere om seg selv). Betegnelsen geostasjonær kommer av at en slik satellitt sett ifra jorda tilsynelatende står stille på samme punkt på himmelen. Geostasjonære satellitter er blant annet viktige for moderne navigasjon med GPS-systemet og for telekommunikasjon over hele jorden.
Hver enkelt geostasjonære satellitt dekker ca. 40 % av jordas overflate. Tre slike satellitter, separert med 120 lengdegrader, dekker hele planeten, med unntak av et lite område rundt den geografiske nordpol og sydpol. Man kan få kontakt med en geostasjonær satellitt via en retningsbestemt antenne (vanligvis en parabolantenne), rettet mot det punktet på himmelen hvor satellitten befinner seg. Den største fordelen med en slik type satellitt er at antennen kan rettes permanent i riktig retning, og man behøver ikke søke etter satellitten først for å finne den. En annen fordel er at ettersom man kan bruke svært retningsbestemte antenner, blir interferens fra kilder på jorda og andre satellitter minimalisert.
Ulemper med geostasjonære satellitter er blant annet at antall satellitter som kan opprettholdes i geostasjonære bane uten at de forstyrrer hverandre, er begrenset, siden banen utgjør kun en smal ring i ekvatorialplanet. Avstanden et elektromagnetisk (EM) signal må traversere til og fra en geostasjonær satellitt er dessuten så stor at man får en forsinkelse på minst 240 millisekunder. Dette er noen av grunnene til at lav jordbane (LEO) satellitter de senere årene har blitt populære.
Venezuela
Noter
<references group='lower-alpha'/>
Johannes Rüth
Johannes Rüth (opprinnelig Heinrich Rüth; født 8. september 1899 i Horhausen (Westerwald) i keiserdømmet Tyskland, død 17. februar 1978 i Mechernich i Kreis Euskirchen i Nordrhein-Westfalen i Vest-Tyskland) var en tyskfødt katolsk ordensgeistlig som var bispeviet og apostolisk vikar av Mellom-Norge.
Bakgrunn
Johann Rüth var den eldste av åtte barn. Hans døpenavn var Heinrich, han er imidlertid kjent under det klosternavn han skulle få.
Etter å ha tjenestegjort en kortere tid som soldat mot slutten av første verdenskrig, sluttet han seg til picpusordenen, kalt Arnsteiner Patres i Tyskland, og studerte filosofi og teologi ved kongregasjonens skoler Simpelveld i Nederland og i Arnstein i Tyskland.
Prest
Johann Rüth ble presteviet den 6. juli 1924.
Lønngang
Lønngang er en hemmelig gang som forbinder to bygninger, eller som leder inn til skjulte rom som brukes til ulovlig virksomhet, eller tilfluktsrom ved forfølgelse. Lønngangen kan også lede ut av bygningen, slik at man kan komme og gå usett.
Johannes Rüth
Prest
Han underviste senere i kirkehistorie i Simpelveld og skrev jevnlig artikler om Kirkens historie i Norge og St. Joseph-andakten. Han utførte pastorarbeid i menigheter i Aachen-området. En liten anekdote fra de første årene, som han selv noen ganger husket, var en hentydning til hans lille vekst og hans meget unge alder. I Merkstein, ved Aachen, hvor han holdt sin første preken, var det en gutt som straks han kom hjem sa til moren sin: «Mamma, prekenen i dag ble holdt av altergutten!».
Lønngang
Døren til lønngangen skjules ved at den blendes inn i rommets vegger, eller utsmykninger som for eksempel en søyle. Store møbler som en bokhylle kan stå foran inngangen. Bokhyllen må da enten flyttes for hånd, eller det er montert en åpne-lukke mekanisme for å kunne bruke lønngangen. Lønnganger var tidligere ofte kostbare å bygge, og det finnes trolig relativt få lønnganger i norske bygg, sammenliknet med bygg i historisk sett mer velstående europeiske land.
Johannes Rüth
Prest
Han var en kjent foredragsholder og berømt misjonærpredikant, hans prekener var alltid klare, gjennomtenkte, levende og realistiske. Tilhørerne hans forsto dem umiddelbart og la dem på sinn. Han var redaktør og korrespondent for magasinet «Apostel der Heiligsten Herzen».
Lønngang
Strukturer i undergrunnen har en egen tiltrekning grunnet at de er skjult for utsyn og deres innhold, hensikt, omfatning og endemål forblir ukjent. I århundrenes løp har mange slike strukturer blitt oppdaget ved en tilfeldighet, fra jernalderstrukturen Fogou i Cornwall, romerske strukturer og middelalderens kloakkløp til smuglertunneler, rømningstunneler, beleiringstunneler og lignende.
Johannes Rüth
Prest
Johannes Rüth ankom Norge i 1952.
Titulærbiskop, apostolisk vikar
Pave Pius XII utnevnte ham den 4. februar 1953 til apostolisk vikar av Mellom-Norge og titulærbiskop av Amudarsa. Jsan ble bispeviet av den apostoliske vikar av Oslo, biskop Jacob Mangers S.M., den 12. april samme år; medkonsekrerende var biskop Knut Ansgar Nelson, O.S.B., apostolisk koadjutorvikar av Sverige, og biskop Johannes Theodor Suhr, O.S.B., apostolisk vikar av Danmark. Dette var den første katolske bispevielse i Trondheim etter reformasjonen.
Han deltok på alle fire sesjoner av Andre Vatikankonsil.
Under sin bispetid foresto han utbyggingen av kirkedistriktet med opprettelse av nye menigheter og bygging av nye kirker. Den siste var en ny kirke - av glass og stål - og ny bispe- og prestegård i Trondheim; anlegget ble innviet i september 1973, sammenfallende med hundreårsminnet for frn katolske menighet i Trondheim (den etterreformatoriske tilbakevenden), i nærvær av hele Den nordiske katolske bispekonferanse.
Pave Paul VI innvilget den 25. mars 1974 hans aldersbetingede avskjedssøknad.
I forventning om biskop Rüths retur til hjemlandet Tyskland, tilbød kardinal Joseph Höffner av Köln ham en leilighet i presteseminaret i Köln, som han takket ja til. Kardinal Höffner (1906-1987) var også født i Horhausewn i Westerwald.
Død
I januar 1978 ble han innlagt på et sykehjem i Effelsberg i Bad Münstereifel. Like etter ble han overført til det nærliggende Mechernich distriktssykehus i Kreis Euskirchen i Nordrhein-Westfalen på grunn av komplikasjoner fra lungebetennelse. Han døde 17. februar 1978 i en alder av 78 år av akutt hjertesvikt.
Han ble gravlagt på kirkegården til «Damianeum»-klosteret og misjonsskolen i Simpelveld, hvor han studerte som gutt. Hans hjemlige Horhausen hadde gitt han æresborgerskap og opprettet et minnested, «Bischof-Rüth-Gedenkstätte».
Episkopalgenealogi
Hans episkopalgenealogi er:
Lønngang
Lønnganger, mystiske tunneler eller hemmelige passasjer er et vanlig element i lokal folkeminnetradisjon særlig i Storbritannia (som har mange gamle festninger og bygninger) og på det europeiske fastlandet. Legender om eksistensen av slike hemmelige tunneler involverer ofte klostre, munker, og adelige gods. Det er usannsynlig at mange av de omtalte tunnelene faktisk eksisterte, hvilket er karakteristisk for deres vesen som hemmelige. Deres betydning ligger i hvorfor så mange like legender og fortellinger om disse lønngangene har oppstått. Et eksempel på legendarisk tunnel finnes i den danske byen Aalborg som det ble sagt gikk fra et nonnekloster, under fjorden, og til et annet kloster i nærheten av Sundby. Denne tunnelen skal ha hatt greininger til en gammel bro, to kirker, og til festningen Aalborghus. Det har også blitt sagt at en student en gang forsøkte å undersøke tunnelen, gikk inn, men ble aldri sett igjen.
En del festninger hadde lønnganger for å kunne rømme gjennom. En slik er lokalisert ved Loudoun Castle i Ayrshire i Skottland. Det var en kort tunnel som gikk fra det gamle kjøkkenet og til en tunnellignende bro over elven Hag Burn. Hemmelige tunneler var et tveegget sverd ved at om man kan rømme ut, kan andre trenge seg inn. Et slikt eksempel finnes også: Da den unge kong Edvard III av England ble fengslet av Roger Mortimer, 1. jarl av March i Nottingham Castle gikk en liten gruppe væpnete tilhengere av kongen i 1330 gjennom en lang og hemmelige passasje som førte direkte inn i festningen, noe som førte til at de kunne overraske og ta Mortimer til fange.
Dade County (Missouri)
Dade County er et fylke i den amerikanske delstaten Missouri.
Gwladys Nocera
Gwladys Nocera (født 22. mai 1975 i Moulins i Frankrike) er en profesjonell fransk golfspiller.
Hennes proffkarriere har så langt brakt henne 10 seire på Ladies European Tour, samt Solheim Cup-uttak i 2005 og 2007.
Asbjørg Skåden
Skåden var adjunkt, bosatt i Evenskjer i Skånland. Hun ble utdannet ved lærerskolen i Tromsø, ved Molde handelsgymnasium og ved Universitetet i Tromsø. I 1972 var hun fredskorpsdeltaker i Uganda.
Hun mottok Kongens fortjenstmedaljei dsember 2017 for «livslangt pionerarbeid for samisk språk og kultur».
At Fillmore East
At Fillmore East er et dobbelt konsertalbum av den amerikanske rockgruppa The Allman Brothers Band, utgitt i juli 1971. Det regnes som høydepunktet i gruppas karriere, og rangeres blant rockhistorias beste konsertalbum. Albumet ligger på 49.-plass på musikkmagasinet Rolling Stones liste over tidenes 500 beste album
Plata er innspilt under to konserter som gruppa holdt fredag 12.- og lørdag 13. mars 1971 på den legendariske rockscenen Fillmore East i New York. Plata åpner med Blind Willie McTells «Statesboro Blues», og side 1 fortsetter med to andre coverlåter. Side to er en 19 minutter lang jam over Willie Cobbs' «You Don't Love Me». Side tre har to egne låter, og konserten avsluttes med en 23 minutter lang utgave av Gregg Allmans «Whipping Post» som får hele salen i kok.
Albumet ble produsert av Tom Dowd, som korta ned spilletida på flere sanger, og til og med miksa sammen to ulike framføringer av samme låt. Seinere ble flere låter sammen med uredigerte opptak av de opprinnelige utgitt på plata The Fillmore Concerts.
Ingen av fotografiene på coveret er tatt på Fillmore East. Fotografen Jim Marshall tok omslagsbildet på gruppas hjemsted Macon, Georgia.
Magic Johnson
Earvin «Magic» Johnson jr. (født 14. august 1959 i Lansing i Michigan ) er en tidligere amerikansk basketballspiller som spilte profesjonelt for Los Angeles Lakers på 1980-tallet og tidlig på 1990-tallet. Med sine 206 cm er han den nest høyeste point guarden i NBAs historie.
Frankie Owen
Frankie Owen (født 27. mars 1988) er en australsk synkronsvømmer. Hun representerte landet sitt under Sommer-OL 2012 i London, der hun ble nummer 8 i lagkonkurransen.
Magic Johnson
Tidlige år
Earvin Johnson vokste opp i Lansing i Michigan sammen med ni søsken. Hans far jobbet som General Motors-fabrikk, og hans mor var vaktmester på en skole. Han ble tidlig kjent som «Junior» og «June Bug» i nabolaget, og var ofte på den lokale basketballbanen så tidlig som klokken 07:30 for å trene.
I 2002 ble han innvalgt i Naismith Memorial Basketball Hall of Fame.
Collegekarriere
Det var flere universiteter som var interessert i Johnson, men han ville gå på et universitet som var nære hjemmet. Da hadde han to valg; Michigan State University og University of Michigan. Han valgte omsider Michigan State University da han ble lovet plassen som point guard der.
Til tross for at han hadde kommet inn på universitetet nettopp på grunn av sine ferdigheter på basketballbanen, satset ikke Johnson på en basketballkarriere. Han fokuserte heller på å nå målet sitt som tv-kommentator. Likevel meldte han seg på draftet i 1979.
NBA-karriere
Johnson er i tillegg kjent for å ha vært med på det berømte Dream Team.
HIV-kungjøringen
Etter en helsetest rett før 1991–1992-sesongen ble det påvist at Johnson hadde HIV. På en pressekonferanse som ble avholdt 7. november 1991, sa Johnson at han ville legge opp basketballkarrieren sin med øyeblikkelig virkning. Han offentliggjorde at hans kone, Cookie, og deres ufødte sønn ikke hadde HIV, og at han ville bruke resten av livet på å «kjempe imot denne dødelige sykdommen». Johnson kunngjorde også med en gang at han ikke visste årsaken til sykdommen, men innrømmet senere at det skyldtes samleie med flere partnere. På den tiden var det kun en liten prosentandel av HIV-positive menn som hadde fått overført sykdommen gjennom heteroseksuelt samleie, og det førte til spekulasjoner om Johnsons legning, til tross for at han selv avviste ryktene om at han var homofil. Johnsons kunngjøring ble gjenstand for betydelig oppmerksomhet i amerikanske media, og ble i 2004 kåret til ESPNs syvende mest oppsiktsvekkende øyeblikk i løpet av de siste 25 årene.
Etter kunngjøringen la han opp sin NBA-karriere etter å ha spilt tolv sesonger for Los Angeles Lakers. Han gjorde senere et comeback for det samme laget i 1995–1996-sesongen før han la opp på ny.
Utmerkelser
Johnson ledet Lakers til fem NBA-mesterskap (1980, 1982, 1985, 1987 og 1988). Som collegespiller ledet han MSU Spartans til det nasjonale mesterskapet i 1979. Han deltok også på Dream Team laget til USA i 1992 OL.
Statistikker fra NBA-karrieren
I Johnsons to første sesonger ble ikke antall kamper han startet ført opp. Dette ble heller ikke ført opp for noen av hans sluttspill.
Karriere ut over basketball
Etter Johnsons karriere var over startet han et talk show i november 1991, kalt The Magic Hour, men det ble lagt ned igjen etter kun to måneder på grunn av lave seertall. I 2008 startet han som sportsanalytiker hos ESPN.
Siden 1994 har Johnson vært medeier i Los Angeles Lakers. Han har betalt mer enn 10 millioner dollar for dette. Johnson er også lagets visepresident.
Etter at Johnson ble smittet av HIV, dannet han selskapet Magic Johnson Foundation for å hjelpe HIV-smittede.
Vivian Woodward
Woodward var lagkaptein på det britiske fotballaget som ble olympiske mestere både i London 1908 og i Stockholm fire år senere. De møtte Danmark i finalen begge gangene og vant med 2-0 i 1908 og 4-2 i 1912.
Monaco under Vinter-OL for ungdom 2016
Monaco deltok i Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av én utøver, Paul Croesi. Han deltok i de alpine øvelsene slalåm, storslalåm, kombinasjon og Super-G.
Amer kraftverk
De totale CO2-utslippene i 2008 var ca. 4 349 000 tonn.
Ola Storeng
Ola Storeng (født 9. mai 1950) er tidligere økonomiredaktør i Aftenposten, hvor han var ansatt fra 1999 til 2017.
Storeng er cand.oecon. fra Universitetet i Oslo. Han var avdelingsdirektør i Finansdepartementet fra 1985 til 1999 blant annet som leder av seksjonene for pengepolitikk og internasjonal økonomi. Før dette hadde han vært økonomisk journalist i NRK Dagsnytt.
I løpet av perioden i Finansdepartementet hadde Storeng også opphold ved Verdensbanken i Washington, D.C., og ved OECD i Paris.
Live Peace in Toronto 1969
Live Peace in Toronto 1969 er det første albumet til Plastic Ono Band, det vil si backingbandet til John Lennon til enhver tid. Da dette albumet ble spilt inn, var allerede The Beatles klar over at han hadde forlatt gruppen, men det var en svært godt skjult hemmelighet. Dette bandet ble slengt sammen rett før konserten - de øvde først på flyet - og besto av Lennon, Yoko Ono, Eric Clapton på gitar, Klaus Voorman på bass og Alan White på trommer. På grunn av manglende samkjør, besto repertoaret for det meste av gamle rockeklassikere, pluss en Beatles-sang og to Lennon-sanger. Side to besto av avantgardistisk musikk fremført av Yoko Ono.
Marie-Pierre Parent
Marie-Pierre Parent  (født 15. mai 1982) er en canadisk tidligere skiskytter.
Hun representerte Canada under Vinter-OL 2006.
Arthur Whistler
Wayne Arthur Whistler (født 12. oktober 1944 i nærheten av Death Valley i San Bernardino County i California i USA, død 2. april 2020 i Honolulu), kjent som W. Arthur Whistler, var en amerikansk etnobotaniker som fremfor alt beskjeftiget seg med stillehavsøyenes fauna og etnobotanikk. Han var adjunct professor ved University of Hawaii. Særlig viktig for hans forskning var arbeidet på Samoa og på Tonga.
Yungi Li
Yungi Li (født 28. august 1993) er en kinesisk svømmer, som spesialiserer seg i frisvømming. Han representerte landet sitt under Sommer-OL 2012 i London, der han tok bronse på 200 meter fri stafett.
Arthur Whistler
Bakgrunn, utdannelse
Whistler vokste opp i det sørlige California. Han studerte og tok en bachelorgrad på University of California, Riverside. Deretter fullførte han et mastergradsstudium på University of California, Santa Barbara. Fra 1968 til 1970 var han med i Fredskorpset og underviste i biologi. Han tok doktorgraden ved University of Hawaii i 1979.
Karrière
Ferdigutdannet underviste han i botanikk ved University of Hawaii. Deretter fulgte en periode på ni år som ansatt etnobotaniker ved National Tropical Botanical Garden på øya Kauai. Etter dette grunnla han rådgivningsfirmaet Isle Botanica, og med dette gjennomførte han et stort antall prosjekter i Stillehavet. Dette fokuserte på planter i et vidstrakt område som omfattet Fiji, Marshall Islands, Northern Mariana Islands, Samoa og Tonga.
Han oppdaget tresorten Aneilima vitiense på Samoa.
Død
Whistler hadde besøkt slekt i delstaten Washington tidlig under koronaviruspandemien i 2020, og den 2. mars 2020 ble han syk. Den 4. mars kom han seg tilbake til Hawaii. Selv om han hadde symptomer på SARS-CoV-2-infeksjon, ble han ikke testet før 7. mars. Han ble regnet som det andre bekreftede Covid-19-tilfelle på Hawaii. Han døde tidlig den 2. april på et sykehus. Han var det første dødsoffer for Covid-19 i delstaten Hawaii.
Gelderland kraftverk
Gelderland kraftverk er et kullkraftverk med kombinert gassdrift og oljedrift i Nederland. Det har en installert produksjonskapasitet på 632 MW fordelt på 1+1 turbiner. Anlegget ble ferdig i 1981. Brenselstypen er steinkull, biomasse og olje. Operatøren er Electrabel. I 1995 var dette Europas største biomasse-koker i større kraftverkskala.
De totale CO2-utslippene i 2008 var ca. 3 258 700 tonn.
Sikkerhetsområde
Et sikkerhetsområde er et begrep fra skytesport som beskriver et område med trygg bakgrunn hvor skyttere kan håndtere tomme skytevåpen uten å være under kommando av en standplassleder. Sikkerhetsområder er utbredt i dynamisk sportsskyting og PPC, hvor skyttere for eksempel kan pakke opp, ned eller hylstre våpen, rengjøre og reparere, tørrtrene eller trene med tomme magasiner.
Håndtering av all ammunisjon er uttrykkelig forbudt i sikkerhetsområdet, inkludert klikkpatroner. Utenfor sikkerhetsområdet kan ammunisjon håndteres fritt til å lade magasiner, mens skytevåpen bare kan håndteres under direkte kommando av en standplassleder. Overtredelser resulterer i umiddelbar diskvalifikasjon fra konkurransen. Den adskilte behandlingen av skytevåpen og ammunisjon er med på å hindre ulykker som vådeskudd.
Svanemerket
Svanemerket er det offisielle nordiske miljømerket, etablert av Nordisk ministerråd. I Norge ble Stiftelsen Miljømerking opprettet av Barne-, likestillings- og inkluderingsdepartementet for å forvalte merket. Hensikten med Svanemerket er todelt: Å stimulere produsentene til å lage miljøtilpassete varer og tjenester, og å gjøre det enkelt for forbrukerne å ta gode miljøvalg. 94 % av den norske befolkningen kjenner til Svanemerket (Respons Analyse 2014).
En vare eller tjeneste som er svanemerket, har gjennomgått en objektiv miljøvurdering. For å kunne få svanemerket må hele livsløpet til produktet eller tjenesten være så miljøtilpasset som mulig, hele veien fra råvare – til produksjon – via bruk – til avfallshåndtering. Svanemerket stiller strenge krav til energieffektivitet, til materialer og kjemikalier som brukes, og til god holdbarhet. Kriteriene for å få lisens til å bruke Svanemerket er offentlig tilgjengelige, og alle krav må dokumenteres og blir kontrollert av Miljømerking. Selve Svanemerket er en logo som viser at varen eller tjenesten er blant de mest miljøtilpassete markedet kan by på.
I ISO-terminologi er Svanemerket "miljømerking, type 1, ISO 14024". Dette betyr at Svanemerket er frivillig, stiller bredspektrede miljøkrav (multikriterier), er basert på livssyklusvurderinger, skjerper kravene jevnlig, utvikler kravene i åpenhet, opererer med kjente kostnader og bedriver tredjeparts uavhengig sertifisering.
Svanemerket finner man på mer enn 5 000 produkter og tjenester i Norge, og over 8 000 på det nordiske markedet. Varer så forskjellige som rengjøringsmidler, vedovner, varmepumper, tekstiler, møbler, maling, hudpleie, småbarnsprodukter, leker og papir kan søke om å få bruke svanemerket. Svanen har også utviklet krav til trykkerier, rengjøringstjenester, vaskerier, renserier og restauranter.
Også hele dagligvarebutikker og hoteller kan få svanemerket. Hovedkravene er da at de må ha et bredt utvalg av miljømerkede og økologiske produkter, at de bruker lite energi, og driften deres belaster miljøet i minst mulig grad.
Svanemerkets barnefigur Svanhild er Blekkulfs nyeste venn i barne-tv-serien som gikk på NRK Super høsten 2012. I serien hjelper Svanhild Blekkulf og vennene med å løse miljøproblemer.
Judo under Middelhavslekene 1991
Judo under Middelhavslekene 1991. Judo var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var sjette gangen som judo var med på programmet under Middelhavslekene. Det ble konkurrert i sju klasser, kun for menn. Frankrike ble beste nasjon med tre gullmedaljer foran Italia med to.
Logania
Logania er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i Sørøst-Asia.
Utseende
Ganske små (vingespenn 23-27 millimeter), brune og hvite dagsommerfugler. Oversiden er brun med hvite flekker, eller hvit med brune vingespisser. Undersiden av bakvingen er brunspraglete.
Levevis
Larvene er rovdyr som lever av nymfestadiene til ulike nebbmunner, blant andre skjoldlus. De voksne sommerfuglene suger i seg honningdugg fra lusene.
Utbredelse
Slekten er utbredt i Sørøst-Asia, fra India i vest til Ny-Guinea i øst.
Ji Yun-nam
Ji Yun-nam (født 20. november 1976) er en nordkoreansk fotballspiller som spiller for April 25 Sports Group i DPR Korea League, den øverste fotballdivisjonen i Nord-Korea. Han spiller på midtbanen.
Dallas County (Missouri)
Dallas County er et fylke i den amerikanske delstaten Missouri.
Río Muni
Río Muni (kjent som Mbini i Fang) er fastlandsdelen av Ekvatorial-Guinea. Den har et samlet areal på km² og en befolkning på rundt  innbyggere.
Dallas County (Missouri)
I 2000 var befolkningen på 15,661 innbyggere. Fylkessete er Buffalo. Fylket ble organisert i 1844 og navngitt etter George M. Dallas, amerikansk visepresident under James Knox Polk.
Río Muni
Historie
Río Muni ble avstått av Portugal til Spania under El Pardo-traktaten fra 1778. Spania håpet å hente ut slaver i området til arbeid i øvrige spanske kolonier. Kolonialiseringsforsøket mislyktes da de spanske nybyggerne døde av gulfeber. Området ble senere kolonisert på nytt av spanjolene og benyttet til kakaoplantasjer.
Provinser
Río Muni består av fire provinser
Hemweg kraftverk
Hemweg kraftverk er et kullkraftverk med kombinert gassdrift og oljedrift i Nederland. Det har en installert produksjonskapasitet på 1330 MW fordelt på 3 turbiner à hnhv 135 MW, 508 MW og 680 MW. Sistnevnte enhet er superkritisk, og levert av Doosan. Anlegget ble ferdig i 1980–1993. Brenselstypen er steinkull, naturgass og olje.
De totale CO2-utslippene i 2008 var ca. 3 250 200 tonn.
Arthur Berry
Arthur Berry (født 3. januar 1888 i Liverpool, død 15. mars 1953) var en engelsk fotballspiller som deltok i de olympiske lekene både i OL 1908 i London og 1912 i Stockholm.
Doin’ What Comes Natur’lly
«Doin' What Comes Natur'lly» er en amerikansk sang med melodi og tekst av Irving Berlin. Den ble fremført av Annie Oakley, barn og Foster Wilson i musikalen Annie Get Your Gun. Oakley ble opprinnelig spilt av Ethel Merman.
Musikalen hadde premiere i 1946.
I sangen synger Annie Oakley, hennes bror og søstre om hvordan de og deres familie lever lykkelig til tross for deres mangel på dannelse og utdannelse.
Daviess County (Missouri)
Daviess County er et fylke i den amerikanske delstaten Missouri.
Nasjonalt toppnivådomene
Et nasjonalt toppnivådomene (ccTLD) er et toppnivådomene for Internett, reservert for et geografisk område, som regel et stat eller et biland. Alle nasjonale toppnivådomener er på to bokstaver, og de fleste (men ikke alle) tilsvarer ISO 3166-1 alfa-2-standarden for landskoder.
Det er i dag over 250 ccTLD-er, og hvert enkelt toppnivådomene har en registreringsenhet, som setter reglene for det tildelte domenet. Noen tillater alle å registrere i sitt nasjonale toppnivådomene, for eksempel Østerrike (.at) og Kokosøyene (.cc). Andre tillater kun registranter fra sitt eget land, for eksempel Norge (.no), Australia (.au) og Canada (.ca).
Liste over nasjonale toppnivådomener
{| border="0"
Ubrukte ISO 3166-1-koder
Landskoden EH er teoretisk sett tilgjengelig som ccTLD-er for Vest-Sahara, men har aldri blitt tildelt og finnes ikke i DNS.
William Sturgeon
William Sturgeon (født 22. mai 1783 i Whittington, Lancashire, England, Storbritannia, død 4. desember 1850 i Prestwich, Lancashire, England, Storbritannia) var en britisk fysiker. Han konstruerte i 1824 den første brukbare elektromagneten, men døde fattig.
MarineTraffic
MarineTraffic er en leverandør av maritime data, som blant annet gir sanntidsinformasjon om posisjonen til skip, og hvilke skip som ligger i en havn. MarineTraffic sin database med informasjon om fartøy inkluderer for eksempel detaljer om verftet skipet ble bygget, dimensjoner, bruttotonnasje og IMO-nummer. Registrerte brukere kan laste opp bilder av skip og havner som andre brukere kan rangere.
William Sturgeon
Liv
Sturgeon var sønn av en skomaker i Lancashire. Tretten års gammel ble han skomakerlærling, men vervet seg i Westmorland Militia og var fra 1804 til 1820 ved artilleriet. I sin fritid lærte han seg matematikk, latin, gresk og naturvitenskap. Etter militærtjenesten slo han seg ned i Woolwich som skomaker, der han også eksperimenterte med elektrisitet og laget sine egne instrumenter.
Nasjonalt toppnivådomene
Ubrukte ISO 3166-1-koder
.tl (Øst-Timor) blir nå introdusert for å erstatte .tp.
Alle andre gjeldende ISO 3166-1-koder har blitt tildelt og finnes i DNS, men noen tildelte domener blir ikke brukt. Et eksempel er toppnivådomenene for de norske områdene Bouvetøya (.bv) og Svalbard og Jan Mayen (.sj), som finnes i DNS, men ingen underdomener har blitt tildelt, og det er NORIDs nåværende politikk å ikke tildele noen.
William Sturgeon
Liv
I 1824 ble Sturgeon utnevnt til lektor i eksperimentell naturvitenskap ved Det britiske ostindiske kompanis militære utdannelse i Addiscombe. Han begynte i 1836 med et eget tidsskrift, Annals of electricity, magnetism, and chemistry. I 1840 ble han utnevnt til sjef for Royal Victoria Gallery of Practical Science i Manchester. Men noen år seinere hadde både Gallery og tidsskriftet opphørt. De siste årene av sitt liv forsørget han seg som timelærer ved ulike utdannelsessteder rundt Manchester. Han fikk et stipend på £200 og 1849 en årlig pensjon på £50, men han døde 1850.
Juan Carlos Oblitas
Juan Carlos Oblitas (født 16. februar 1951 i Mollendo, Arequipa i Peru) er en tidligere peruansk fotball-spiller som senere begynte som fotball-manager for det peruanske landslaget.
MarineTraffic
MarineTraffic.com har over 6,5 millioner besøkende hver måned, og er rangert som ett av 4000 viktige nettsteder globalt.
William Sturgeon
Verk
Han utviklet det første elektrodynamiske galvanometeret og den første brukbare elektromagneten (1824).
Juan Carlos Oblitas
Oblitas giftet seg med Virginia Villamarin og fikk tre barn (Gisella, Juan Fernando, og Vanessa) sammen med henne. Som fotballspiller deltok Oblitas under FIFA World Cup først i 1978 og igjen i 1982. Oblitas spilte til sammen 64 landskamper for det peruanske landslaget. Oblitas spilte for Peru i fotball-turneringen Copa América som ble gjennomført i 1975. Oblitas spilte også på klubbnivå for de peruanske klubbene Universitario og Sporting Cristal, samt for klubben Elche i Spania, Veracruz i Mexico og RFC Sérésien i Belgia. Mellom 1996 og 1999 var Oblitas trener for det peruanske nasjonale fotballag, og han ledet det peruanske landslaget i sluttspillet i verdensmesterskapet i 1998.
Nasjonalt toppnivådomene
Ubrukte ISO 3166-1-koder
Kun ett domenenavn (dra.hmg.gb, for Defence Evaluation and Research Agency) er fortsatt registrert i .gb. Dette domenet er imidlertid ikke lenger i bruk, og ingen nye registreringer blir akseptert. Sider i Storbritannia bruker i dag .uk.
Historiske ccTLD-er
Det er tre ccTLD-er som har blitt slettet etter at den tilsvarende landskoden ble fjernet fra ISO 3166-1; .cs (for Tsjekkoslovakia), .zr (for Zaire) og .dd (for Øst-Tyskland)
Det kan være et betydelig tidsrom mellom fjerning av landskode fra ISO 3166-1 og slettingen av toppnivådomenet. Landskoden for Zaire ble fjernet i 1997, mens domenenavnet var i drift frem til 2001. Andre ccTLD-er er ennå ikke slettet, da de blir for mye brukt (for eksempel .su og .yu).
ccTLD-er med ikke-latinske bokstaver
Mange nasjonale toppnivådomene med ikke-latinske bokstaver har blitt innført. De første fire ble godkjent i slutten av 2009, senere har det kommet til flere:
Internettadresser med arabiske eller hebraiske bokstaver blir skrevet med toppnivådomenen til venstre.
Eksterne lenker
Top-Level-Domain Domaine de premier niveau Seznam vrhnjih internetnih domen
Mitski
Mitski Miyawaki (født Mitsuki Laycock, 27. september 1990 i Japan), kjent under artistnavnet Mitski, er en japansk-amerikansk sanger og låtskriver. Hennes to første album, Lush (2012) og Retired from Sad, New Career in Business (2013) var selvutgitt, mens hun studerte ved Purchase College sitt «Conservatory of Music». Da hun var ferdig utdannet ble hennes tredje album Bury Me at Makeout Creek (2014) utgitt gjennom plateselskapet Double Double Whammy. Senere ble Puberty 2 (2016) og Be the Cowboy (2018) utgitt gjennom Dead Oceans.
Oppvekst
Mitski Miyawaki var født Mitsuki Laycock 27. september 1990 i Japan. Hennes far er amerikansk, og hennes mor er japansk. Da faren hadde jobb i United States Department of State, bodde hun og familien i mange forskjellige land, blant anned Tyrkia, Kina, Malaysia, Japan, Tsjekkia og den demokratiske republikken Kongo før de bosatte seg permanent i USA. Hun var atten da hun skrev hennes første sang.
Privatliv
Mitski skildrer hennes flerkulturelle identitet som «halvt japansk, halvt amerikansk, men ikke helt noen av dem», en følelse som ofte er reflektert i hennes musikk, som ofte diskuterer vansker med å passe inn. I et intervju i 2016 med The New York Times fortalte Mitski om anspentheten rundt å være en privat person, og hvor ukomfortabel hun følte seg angående å være en kjent person, som er grunnen til at hun holder sitt personlige liv nokså privat.
Nienna
Nienna er en Vala i J.R.R. Tolkiens univers, Midgard. Hun er søsteren til Mandos og Irmo. Navnet hennes betyr: Hun som gråter. Hun bor helt i vest i Arda, og sørger over lidelsen i verden.
Niennas stamtre
Ilúvatar | |  |______________________   _____| |______                   |   |       _____|___________        |   |       |        |      |        | Vairë = Mandos   Nienna  Lórien = Estë (Námo)          (Irmo) Selv om Vairë og Estë har samme far som de tre andre er det bare Mandos, Nienna og Lórien som blir sett på som søsken
Julio César Uribe
Julio César Uribe Flores (født 9. mai 1958 i Lima) er en peruansk tidligere fotballspiller.
Uribe spilte for mellom 1979 og 1989, og han spilte til sammen 39 kamper og scoret ni mål. Uribe spilte også under VM i fotball 1982. Uribe var også tidligere trener for det peruanske herrelandslaget i fotball. På klubb-nivå spilte Uribe blant annet for den peruanske klubben Sporting Cristal, samt den italienske klubben Cagliari Calcio.
Lognvik Fjellstue
Lognvik Fjellstue ble tegnet av arkitekt Arnstein Arneberg og bygget opprinnelig på Snarøya utenfor Oslo, men fra 1969 er den en del av Lognvik Gård.
Cecilia Gallerani
Cecilia Gallerani (født 1473 i Siena i Italia, død 1536) var favoritten og den mest berømte av de mange elskerinnene til Ludovico Sforza, kjent som Lodovico il Moro, hertug av Milano. Hun er også kjent som modell for Leonardo da Vincis maleri Damen med hermelinen (ca 1489). Mens hun poserte for maleriet inviterte hun Leonardo, som på den tiden arbeidet som hoffkunstner for Sforza, til møter hvor de lærde og intellektuelle i Milano kunne diskutere filosofi og andre høyverdige emner, og hvor Cecilia hadde forsete i disse samtalene.
Familie og tidlig liv
Cecilia ble født inn i en stor familie fra Siena. Hennes far Fazio tilhørte ikke adelen, men han hadde flere framtredende posisjoner ved hoffet i Milano, inkludert som ambassadør i Firenze og Lucca. Hennes mor var Margherita Busti, datter av en kjent jusprofessor.
Lognvik Fjellstue
På slutten av 60-tallet da flyplassen på Fornebu skulle utvides var bygningen til salgs med forutsetning av at den ble flyttet. Alternativet var riving. Torstein Halvor Kongshem kjøpte det og fikk det flyttet og satt opp på sin gård sommeren 1969.
Cecilia Gallerani
Familie og tidlig liv
Hun fikk utdannelse sammen med sine seks brødre i latin og litteratur. I 1483, da hun var ti år gammel, ble hun trolovet til Stefano Visconti, men avtalen om ekteskap ble brutt av ukjente grunner i 1487. I mai 1489 forlot hun hjemmet for å reise til Monastero Nuovo og det var antagelig her hun møtte Ludovico.
Lognvik Fjellstue
Gjennom mange år var "Lognvik Gård og Fjellstue" et sted der norske, svenske, danske og hollandske turister møttes og ferierte sommer- og vinter. Her var det 3-retters middag med alle rettigheter. Om de ønsket det fikk turistene opplæring i skiteknikk, enten i slalombakken på Listaul i nærheten eller i skiløypene på fjellet i "Silkedalen".
Samantha Reid
Samantha Reid (født 28. oktober 1988) er en australsk synkronsvømmer. Hun representerte landet sitt under Sommer-OL 2012 i London, der hun ble nummer 8 i lagkonkurransen.
Cecilia Gallerani
Elskerinne av Ludovico Sforza
Cecilia snakket latin flytende og det ble sagt at hun også var en begavet musiker og sanger. I tillegg skrev hun poesi. En gang rundt 1489 poserte hun for Ludovicos hoffkunstner og ingeniør Leonardo da Vinci som malte et berømt portrett som har blitt kjent som Damen med hermelinen. Isabella d'Este, en beundrer av maleriene til Leonardo, ba om låne portrettet, men Cecilia svarte at det ikke lenger lignet på henne ettersom hun hadde vært ung den gangen, og «ingen som ser det og meg sammen vil anta at det var gjort for meg». Portrettet ble ikke lånt ut.
Lognvik Fjellstue
Fjellstua har inntil 22 sengeplasser fordelt på 8 soverom.
Cecilia Gallerani
Elskerinne av Ludovico Sforza
Selv etter at Ludovico giftet seg med Beatrice d'Este fortsatte Cecilia holde på sine rom i Ludovicos palass. Cecilia fødte en sønn, Cesare, den 3. mai 1491 som Lodovico Sforza var far til.
Da Beatrice d'Este fant ut om forholdet deres var Ludovico forlegen til å be Cecilia forlate Porta Giovia, hertugdømmets sete. Hun ble først plassert i palasset Castello dal Verme og fikk deretter gitt et palass i Carmagnola i 1492 da hun giftet seg med greve Ludovico Carminati de' Brambilla, kjent som «Il Bergamino». Hun fødte sin ektemann fire barn. Etter at både hennes ektefelle og sønn (1514–1515), trakk hun seg tilbake til San Giovanni i Croce, et slott i nærheten av Cremona.
Død og ettermæle
Cecilia døde ved en ukjent dato i 1536. Hun skal etter sigende være gravlagt i familien Carminatis gravsted i kirken i San Zavedro.
Forfatteren Matteo Bandello beskrev henne som en beskytter av kunstartene. I henhold til andre var hennes hjem den første salong i Europa.
Magnolia campbellii
Magnolia campbellii er et løvfellende tre som vokser vilt i Asia.
Det blir opptil 30 m høyt og har gråbrun bark. Bladene er elliptiske til omvendt eggformede, 10–23 cm lange og 4,5–10 cm brede. Oversiden er glinsende grågrønn, og undersiden er hvithåret med 12–16 par mørke nerver. Blomstene er røde, rosa eller hvite, skålformede, dufter litt og er 15–25 cm, mer sjeldent 35 cm, i diameter. Pollenbærerne er purpurgrønne, fruktemnene grønne og arrene røde. Blomstringen skjer før løvsprett om våren. Den befruktede blomsten utvikler seg til en rød, avlang samfrukt, som er 11–20 cm lang og 2,5–3 cm bred.
Denne arten regnes som den vakreste av alle magnoliaer og dyrkes i hager og parker på grunn av den spektakulære blomstringen. Den er ikke hardfør nok til å brukes i Norge, men finnes blant annet i Sør-England og Irland.
Hao Yun
Hao Yun (født 23. juni 1995) er en kinesisk svømmer, som spesialiserer seg i frisvømming. Han representerte landet sitt i Sommer-OL 2012 i London, der han tok bronse på 200 meter fri stafett.
Mun In-guk
Mun In-guk (født 28. september 1978) er en nordkoreansk fotballspiller som spiller for April 25 Sports Group i DPR Korea League, den øverste fotballdivisjonen i Nord-Korea. Han spiller på midtbanen.
Elfenbenskystens herrelandslag i fotball
Elfenbenskystens herrelandslag i fotball er det nasjonale fotballaget til Elfenbenskysten, og dette landslaget blir administrert av Elfenbenskystens fotballforbund. Dette fotballforbundet ble stiftet i 1960, og ble medlem av FIFA samme år.